नेता विपक्ष अभय सिंह चौटाला ने ‘सद्भावना सम्मान दिवस’ रैली के लिए जिला प्रभारियों की सूची जारी की
नेता विपक्ष चौधरी अभय सिंह चौटाला ने ‘सद्भावना सम्मान दिवस’ रैली में लोगों को आमंत्रित करने के लिए जिला प्रभारियों की सूची जारी की है। सभी जिला प्रभारी संबंधित जिलों में जाकर 25 सितम्बर को होने वाले सम्मान दिवस के लिए कार्यकर्ताओं को रैली में आने के लिए न्यौता देंगे।
इस सूची में नेता विपक्ष चौधरी अभय सिंह चौटाला भिवानी और दादरी के प्रभारी होंगे वहीं प्रदेशाध्यक्ष श्री अशोक अरोड़ा कुरुक्षेत्र और करनाल की बागडोर सम्भालेंगे। इस सूची के तहत सरदार जसविंदर सिंह संधू कैथल, पूर्व सीपीएस रामपाल माजरा जींद, सांसद दुष्यंत चौटाला हिसार, पूर्व डिप्टी स्पीकर गोपीचंद गहलोत मेवात व गुरुग्राम, पूर्व मंत्री सुभाष गोयल रेवाड़ी, प्रदेशाध्यक्ष किसान सैल निशान सिंह फतेहाबाद, पूर्व विधायक पूर्ण सिंह डाबड़ा झज्जर, पूर्व एचपीएससी चेयरमैन डॉ. केसी बांगड़ रोहतक, पूर्व डीजीपी एमएस मलिक यमुनानगर, रिटायर्ड आईएएस बीडी ढालिया अम्बाला, प्रदेशाध्यक्ष एससी सैल अशोक शेरवाल पानीपत, पूर्व सांसद इंद्र सिंह सोनीपत, पूर्व विधायक रामकुमार सैनी फरीदाबाद, पूर्व विधायक रामफल कुंडू महेंद्रगढ़, इनसो के राष्ट्रीय अध्यक्ष दिग्विजय चौटाला पलवल, पूर्व विधायक प्रदीप चौधरी पंचकूला और कर्ण चौटाला को सिरसा का प्रभार दिया गया है।
इनेलो हर साल 25 सितंबर को पार्टी संस्थापक जननायक ताऊ देवी लाल की जयंती को सद्भावना सम्मान दिवस के रूप में मनाती है। इस साल यह समारोह भिवानी में मनाया जाएगा।
awa_Deva hin_Deva awa_Deva awa_Deva